stanford-oval/wikipedia huggingface dataset:
ריימן 3: מהפכת המגה לומים
דמויות > אויביו של ריימן

מגה לומים טיפוסיים – האויבים המופיעים לכל אורך המשחק. ניתן למנות ביניהם את:
1.לומים בצבע אדום וירוק הם האויבים החלשים במשחק, ואפשר להרוג אותם בפגיעה אחת, כל אחד מאלו נמוך בצבעים אדום וירוק המתקיף בעזרת אגרוף אדום וגדול.
2.המגה לומים הצלפים לובש מדי שק רעועים בצבעי כתום וחום ובעל כובע, המסוגל להגן על עצמו מאגרופיו הרגילים של ריימן ותוקף בעזרת רובה מקנה-סוף. מופיעים הכי הרבה במשחק.
3.מגה הלום הדומה למוזכר במספר 2 רק שצבעיו הם כחול ואדום, חובש כובע ויורה שלוש יריות בו-זמנית (וגם נדרשות יותר פגיעות על מנת להרוג אותם), הוא אחד מהקצינים.
4.מנהיג קבוצת המגה לומים הטיפוסיים. צבעיו הם אדום וצהוב, בראשו יש סימן לקצוות שיער, צוחק רוב בזמן ולגופו קשורה חגורה עם בקבוקי מולוטוב מחוברים, כשהחגורה משמשת מעיין נדן. תוקף בעזרת בקבוקי המולוטוב ולפעמים גם הולך על קביים גבוהים המונעים מריימן לתקוף אותו בעזרת אגרופיו הרגילים, אלא בעזרת אגרופי המערבולת שלו.
מגה לום מעופף(סופה לום/לומטריקס) – מגה לום קטן בצבע כחול, יושב על אסלה בעלת פרופלר, דבר המקנה לו יכולת תעופה. המגה לום המעופף הוא חמקני והדרכים היחידות לתקוף אותו הן לתקוף אותו מקרוב, או לתקוף אותו באגרוף מהצד, או לתקוף אותו מרחוק, הכול מומלץ לבצע בנעילה. למגה לום המעופף יש צורת בוס (לומטריקס) בה הוא נמצא בתוך מתקן עץ גדול בעל שני תותחים. לצורת הבוס יש אפשרות לתקוף בעזרת התותחים הרגילים או לירות בועות כחולות כדי לכלוא את ריימן בתוכן ואז לפוצץ אותן בגובה רב.
מגה לום מסתובב(ספינרו) – מגה לום חסר פנים הובעל שריון גדול וזרועות ארוכות. ספינרו בדרך-כלל חוסם מעברים ובכל פעם שריימן מתקרב אליו הוא מתחיל להסתובב במקום ולפגוע בו. ריימן לא יכול לחסל אותו בעזרת אגרופיו הרגילים והדרכים היחידות לחסל אותו הן או בעזרת אגרופי מתכת, או לדחוף אותו אל קיר, או להפיל אותו. ספינרו גם פרנואיד קצת, אז הוא גם מסתובב כדי לבדוק.
מגה לום הודו – מגה לום מוערך, על גופו בדים לבנים ובדים סגולים עם צורות כוכבים צהובים. ההודו המגה לום אינו תוקף ואינו נראה. המטרה של ההודו היא להגן על מגה לומים אחרים בעזרת כיפה ירוקה המופיעה בכל פעם שריימן מנסה לתקוף את האויב, ואז הוא גם מופיע, כך שאסטרטגית תקיפה נתונה.
מגה לום משוריין – מגה לום ענקי כשכל חלק בגופו משוריין ומשתמש בתותח ענק כדי לתקוף את ריימן. הדרך היחידה לפגוע בו היא בעזרת באגרוף מתכת עוצמתי המעיף את השריון המקיף את רוב גופו, שריון מנופח שעשוי מקירות של תא שירותים כימיים, ואז כשגופו חשוף ריימן צריך לתקוף אותו.
אמא מגה לום – מגה לום גדול בעל שמלה אדומה ומגן עץ. כל פרק זמן מסוים היא מוציא מתחת לשמלה מגה לום קטן המחזיק בקבוק מולוטוב ומתקדם במהירות אל עבר ריימן. הדרך היחידה לפגוע בה היא בעזרת מכה מהצד.
קנרנים – יצורים גדולים ובלתי פגיעים בעלי צבע עור אפור החובשים בגדים צהובים. הקנרנים ניזונים מבשר של יצורים אחרים והם האימה של כל טינסי. בשלב בו ריימן נמצא בהיכל גדול ובו פסל של לפטיס, אל הקנרנים, נרמז שעבר הרחוק הקנרים היו רודפים אחר טינסים. ריימן אינו מסוגל לתקוף את הקנרנים והדרך היחידה להרחיק אותם מעליו היא לפגוע בגונג, שמספק פעולת הסחה מצוינת, אליו רצים הקנרנים במהירות ברגע ומכים בו.
דמויות > בוסים

ביגפוט הלום – הבוס הסופי של יער קלירליף. מגה לום המזכיר אחד מקבוצת המגה לומים הטיפוסיים, רק שהוא צבוע במספר צבעים שונים והוא קטן מהשאר. המגה לום מהלך על קביים שקצותיהם גושי סלע ענקיים העוזרים לו למעוך אויבים.
רזוף – יצור בלתי מזוהה (ככל הנראה לטאה) הכולא יצורים שונים באחוזתו. ריימן מגיע בטעות לאחוזה במחשבה שזהו בית הרופא, אך במהרה מגלה שרייזוף מנסה לשחק איתו משחק חתול ועכבר נוטף דם. במהלך הסיור באחזותו של רייזוף פוגש ריימן יצורים דמויי עורבים הקשורים לקירות, אשר נותנים לו לומים ברגע שהוא משחרר אותם. לאחר שריימן מביס את רייזוף, רייזוף מנסה לחסל את מוגול, אך הניסיון מסוכל על ידי הגעתה של בגוניה, מכשפה שריימן פגש באזור אשר מאוהבת ברייזוף.
עכביש תת-ימי – עכביש מתכת ענקי נגדו ריימן נאלץ להיאבק בקרב תת-ימי. לעכשיו מספר יכולות כמו יריית טילים העוקבים אחר האויב, יריית כדורי לייזר ירוקים, ויריית קרן לייזר כתומה הנעה מצד לצד.
רפלוקס – קנרי רב עוצמה בעל מטה קסמים. לאחר שהוא פוגש בריימן הוא מזמין אותו לדו-קרב. לרפלוקס מספר יכולות: רפלוקס מסתובב באוויר במהירות כדי לפגוע בריימן, רפלוקס יורה כדורי צהובים המסתובבים ומנסים לפגוע בריימן, רפלוקס עומד במקום ומייצר קרני אנרגיה הנעות ומנסות לפגוע בריימן, גורם למפל מטאורים ותוקף בעזרת ידיו. הדרך היחידה לפגוע בו היא לפגוע בראשו כשהוא תוקע את המטה שלו באדמה. לאחר שריימן מביס את רפלוקס הוא נהיה דיכאוני ובעזרת אנדרה מנסה לנקום בריימן.
מכונת לחץ אוויר – מכונה גדולה במפקדה של המגה לומים. המכונה מזמנת מספר לוחמי מגה לומים. הדרך היחידה לפגוע בה היא לפגוע בנקודה מסומנת במכונה. לאחר שריימן מפוצץ את המכונה כל המפקדה מתחילה לקרוס.
רפלוקס משופר – רפלוקס מבקש כוחות מיוחדים מלפטיס במגדל לפטיס ומתאחד עם אנדרה. התוצאה היא רפלוקס גדול יותר שצבע עורו סגול וחלקים ממנו צהובים-בולטים. לרפלוקס יש יכולת של יריית כדורי אנרגיה (במקרה וריימן משתמש ביכולת הלסת הנעולה) ויריית ברקים מהשמיים (במקרה וריימן משתמש ביכולת אגרוף המתכת). לרפלוקס מגן שקוף המורכב ממספר פסים בצבעי סגול וכתום.
ביקורת

המשחק קיבל בעולם ביקורות מעורבות, מבקרי משחקים אהבו את ההומור והחדשנות. לעומת שחקני ריימן ותיקים שטענו שהמשחק פחות מאתגר מהאחרים וחסר בו רגש ושימוש מוגזם בהומור.
הערות שוליים

↑  https://youtu.be/fKauhSiVwbs
| --- | --- |
בקרת זהויות :  BnF: cb165971251 (data)
ערן שמש

ערן שמש הוא שחיין פאראלימפי לשעבר, זוכה שתי מדליות ארד פאראלימפיות.
ביוגרפיה

שמש נולד ב-1971 בחיפה. בתקופת שירותו בסיירת גולני נפצע במהלך פעילות מבצעית ברצועת הביטחון בשנת 1990 דרך על מוקש ושם חוסם עורקים לעצמו לאחר שרגלו נקטעה. הוא נכה צה"ל קטוע רגל מתחת לברך ולאחר הפציעה החל באימונים בבית הלוחם בחיפה.
במשחקים הפאראלימפיים ברצלונה (1992) זכה בשתי מדליות ארד, במשחה ל-100 מטר גב (דרגת נכות S10) בתוצאה של 1:10.19 דקות ובמשחה שליחים 4x100 מטר חופשי ביחד עם חנוך בודין, שלום אייגר ושלמה פינטו בתוצאה של 4:19.38 דקות. הוא סיים במקום שישי במשחה ל-50 מטר חופשי (דרגת נכות S10) בתוצאה של 28.24 שניות ובמקום חמישי במשחה שליחים 4x100 מטר מעורב ביחד עם חנוך בודין, שלמה פינטו ורון בולוטין בתוצאה של 4:57.77 דקות. נוסף לכך, הוא שחה במשחה ל-100 מטר חופשי (דרגת נכות S10) בתוצאה של 1:03.09 דקות ולא העפיל למשחה הגמר.
במשחקים הפאראלימפיים אטלנטה (1996) סיים במקום חמישי במשחה ל-100 מטר גב (דרגת נכות S10) בתוצאה של 1:08.50 דקות, פעמיים במקום שמיני במשחה ל-50 מטר חופשי (דרגת נכות S10) בתוצאה של 27.79 שניות ובמשחה ל-100 מטר חופשי (דרגת נכות S10) בתוצאה של 1:01.13 דקות. נוסף לכך, סיים במקום שישי במשחה שליחים 4x100 בסגנון חופשי ביחד עם שלום אייגר, חנוך בודין ורון בולוטין ואוריאל מוזס בתוצאה של 4:17.69 דקות.
במשחקים הפאראלימפיים סידני (2000) סיים במקום שמיני במשחה ל-100 מטר גב (דרגת נכות S10) בתוצאה של 1:11.54 דקות.
חיים אישיים

שמש עובד בבנק לאומי לישראל.
טלוויזיה חכמה

טלוויזיה חכמה המכילה שלל אפליקציות
טלוויזיה חכמה, באנגלית (Smart TV) היא מכשיר טלוויזיה הכולל חיבור לאינטרנט ומערכת הפעלה המאפשרת למשתמשים לגשת לתכנים מקוונים, ליישומים, לשירותי סטרימינג, ולרשתות חברתיות ישירות מהמכשיר. טלוויזיות חכמות משלבות בין הטכנולוגיה של טלוויזיות רגילות לבין היכולות של מחשבים אישיים, ומספקות חווית צפייה עשירה ומותאמת אישית למשתמשים. במובן הזה המילה "חכם" מתייחסת לעובדה שלמכשיר יש יותר יכולות מאשר הגרסה הקלאסית שלו, זאת אומרת לדוגמה שלטלוויזיה חכמה יש יכולת להיכנס לאינטרנט, להתחבר לרשת הביתית, להוריד קובצי APK על המכשיר ולהתקין אפליקציות כבנוסף ליכולת של הגרסה הקלאסית של צפייה בתכנים בלבד, כיום (שנת 2024) רוב הטלוויזיות החכמות מבוססות אנדרואיד, אך יש כאלה שגם טייזן ואחרות, הטלוויזיה החכמה הומצאה בשנת 1994 ועברה הרבה שדרוגים מאז, אך הושקו לראשונה בשוק העולמי בשנת 2011, כיום, יש מספר חברות רבות לאומיות שמייצרות טלוויזיות חכמות, כגון, סמסונג, LG, ועוד, בעוד שהטלוויזיה החכמה זו המצאה חדשה יחסית שממשיכה לעבור שדרוגים
היסטוריה

הטלוויזיה החכמה פותחה בסופו של העשור הראשון של המאה ה-21 בעיקר כדי למלא את הצורך לאחד את עולם המדיה שברשת האינטרנט עם מכשיר הטלוויזיה הביתי, ולאפשר לצופה לבחור במגוון אפשרויות חדשות כמו שימוש בדפדפן, יוטיוב ואפליקציות נוספות.
המכשיר שקדם לטלוויזיות החכמות היה הסטרימר שהיה מבצע את אותה הפעולה בדיוק (חיבור הטלוויזיה לאינטרנט) אך הוא היה רכיב חיצוני והיה נדרש לחברו לטלוויזיה לאחת הכניסות בה, מרחב הפעולות בסטרימר היה מוגבל ומצומצם יחסית ביחס לפעולות שיש בטלוויזיות החכמות המודרניות.
כיום התוכנה הנפוצה ביותר לטלוויזיות חכמות היא אנדרואיד של חברת גוגל בדומה לעולם הטלפונים החכמים והיא שולטת על כ-60% מנפח השוק של הטלוויזיות החכמות.
הצד המערבי של מנהטן

|  מידע |
| --- | --- |
 עיר:  ניו יורק
 מדינה:  ניו יורק, ארצות הברית
 קואורדינטות:  40°47′17″N 73°58′41″W﻿ / ﻿40.788°N 73.978°W﻿ / 40.788; -73.978
 שכונות נוספות בניו יורק
 he
 
הצד המערבי של מנהטן (באנגלית: West Side Manhattan, מכונה בקצרה "The West Side", "הווסט סייד") הוא כינוי לצדו המערבי של האי מנהטן (מרובעי ניו יורק).
הצד המערבי גובל במזרחו בצד המזרחי של מנהטן, ובמערבו בנהר ההדסון, אשר מעברו השני (עוד מערבה) מצויה מדינת ניו ג'רזי. הצד המערבי הוא משכנם של כמה מהאתרים המפורסמים ביותר בעיר ניו יורק, ובהם השדרה החמישית, סנטרל פארק, רחוב ברודוויי ותיאטראותיו, שכונת הדסון יארדס (אנ') ועוד. השכונות העיקריות בווסט סייד הן (מצפון לדרום): אינווד(אנ'), הדסון הייטס(אנ'), וושינגטון הייטס, ווסט הארלם, מורנינגסייד הייטס(אנ'), מנהטן ואלי(אנ'), ה-אפר וסט סייד, הלס קיצ'ן, צ'לסי הווסט וילג'(אנ'), סוהו, וטרייבקה. קווי הרכבת התחתית והאוטובוסים של השדרה ה-8 והשדרה ה-7 מחברים את כל חלקי הצד המערבי.
הכבישים הראשיים מצפון לדרום המשרתים את ה-הצד המערבי הם הנרי הדסון פארקווי(אנ') בצפון ו-והכביש המהיר המערבי(9A)(אנ') בדרום. הדרך הירוקה של נהר ההדסון(אנ') מפרידה בין הכבישים המהירים לחוף המערבי של האי.
מיזם חוסן חופי מנהטן התחתית

מיזם החוסן החופי של מנהטן התחתית (Lower Manhattan Coastal Resiliency Project - LMCR) הוא יוזמה משולבת, פדרלית, מדינתית ועירונית, להגנה על החופים בדרום מנהטן, לרבות הצד המערבי והמזרחי, שמטרתה להפחית את הסיכון לשיטפונות עקב סופות החוף, ועליית פני הים במנהטן תחתית. אזור פרויקט LMCR משתרע על חוף מנהטן התחתון ומבקש להגביר את החוסן תוך שמירה על הגישה לקו המים ושילוב עם המרחב הציבורי.
בהתבסס על מחקר חוסן האקלים של מנהטן התחתית, הוחלט על השקעות הון של יותר מ-1.7 מיליארד דולר עבור הפרויקטים הבאים להגנת החופים:
חוסן חופֵי גשר ברוקלין-מונטגומרי
חוסן חופי ה-סי-פורט(אנ')
חוסן חופי באטרי פארק (צפון דרום ומערב).
ראו גם

הצד המזרחי של מנהטן
גאוגרפיה של העיר ניו יורק
סיפור הפרברים/West Side Story - אחד ממחזות הזמר המצליחים בהיסטוריה, שעלילות מתרחשת בצד המערבי של מנהטן
ביאורים

↑  בכל המקורות עבור השכונות השונות מופיעה מפה, אשר מציגה גם את השכונות האחרות שאינן מוזכרות ברשימה להלן.
↑  מרחוב מונטגומרי וצפונה עד רחוב 25 מזרח, מדובר במיזם אחר, של מזרח מנהטן - ראו בערך המקביל (הצד המזרחי של מנהטן) לרבות ההסתמכות על המקורות שם.
הערות שוליים

↑  נהר ההדסון בקטע זה מהווה את הגבול בין המדינות ניו יורק וניו ג'רזי. שאר רובעי ניו יורק ממוקמים משאר עבריו של רובע מנהטן: (הברונקס מצפון, קווינס ממזרח, ברוקלין מדרום וסטטן איילנד מדרום-מערב. מרבית מדינת ניו יורק שוכנת מצפון מערב לעיר ניו יורק.
↑  Inwood - Manhattan - NYC, City Neighborhoods.NYC
↑  Hudson Heights- Manhattan - NYC, City Neighborhoods.NYC
↑  Washington Heites - Manhattan - NYC, City Neighborhoos.NYC
↑  NYC West Harlem Street Map, MustSee New York
↑  Harlem - Manhattan - NYC, City Neighborhoods.NYC
↑  Morningside Heights - Manhattan - NYC, City Neighborhoods.NYC
↑  Manhattan Valley - Manhattan - NYC, City Neighborhoods.NYC
↑  Upper West Side - Manhattan - NYC, City Neighborhoods.NYC
↑  Hell's Kitchen (Clinton) - Manhattan - NYC, City Neighborhoods.NYC
↑  Chelsea - Manhattan - NYC, City Neighborhoods.NYC
↑  West Village - Manhattan - NYC, City Neighborhoods.NYC
↑  SoHo - Manhattan - NYC, City Neighborhoods.NYC
↑  Tribeca - Manhattan - NYC, City Neighborhoods.NYC
↑  IND 8th Avenue Line, www.nycsubway.org
↑  IRT West Side Line, www.nycsubway.orgHome
↑  Henry Hudson Parkway, NYC Parks
↑  West Side (Joe DiMaggio) Highway, NYC Roads
↑  Hudson River Greenway, Trail Link
1 2  Lower Manhattan Coastal Resiliency Project, Lower Manhattan Coastal Resiliency
מפה המציגה קטע מנהר ההדסון, בין המדינות ניו יורק (במזרח ובצפון) וניו ג'רזי (במערב, מוכהית). בתחתית המפה, בכתום, האי והרובע מנהטן. רחוב ברודוויי העובר במדינת ניו יורק מסומן באדום, ובחלקו העובר במנהטן הוא מצוי ברובו (למעט חלקו הדרומי) בצד המערבי של מנהטן.
אצטדיון בילינו פולה

| --- | --- |

 מיקום:  זניצה, בוסניה והרצגובינה
 קואורדינטות:  44°12′20.7″N 17°54′25.5″E﻿ / ﻿44.205750°N 17.907083°E﻿ / 44.205750; 17.907083
 תקופת הפעילות:  1972–הווה (כ־52 שנים)
 שופץ:  2012
 בעלים:  עיריית זניצה
 משטח:  דשא
 קבוצות:  צליק זניצה   נבחרת בוסניה והרצגובינה
 מושבים:  15,600
 ממדי משטח:  105X68 מטר
  מפת מיקום  מפה מפורטת   (למפת בוסניה והרצגובינה מוגדלת) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.אצטדיון בילינו פולה(למפת בוסניה והרצגובינה רגילה) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.אצטדיון בילינו פולה  he tabBackground:;tabBorder:#aaa;defaultTab:0;
 
אצטדיון בילינו פולה הוא אצטדיון כדורגל הממוקם בזניצה, בוסניה והרצגובינה ומכיל 15,600 מקומות ישיבה. האצטדיון המארח את משחקיה הביתיים של קבוצת צליק זניצה, נבחרת בוסניה והרצגובינה בכדורגל ולעיתים גם את נבחרת בוסניה והרצגובינה ברוגבי.
היסטוריה

האצטדיון נפתח בשנת 1972 כאצטדיונה הביתי של צליק זניצה.
האצטדיון אירח בנוסף שני משחקים של נבחרת יוגוסלביה בשנים 1974 ו-1985 בהתאמה. ב-24 באפריל 1996 האצטדיון אירח את משחק הבית הראשון של בוסניה והרצגובינה שהסתיים בתיקו 0-0 נגד אלבניה.
בין השנים 1996 עד 2013, משחקיה הביתיים של הנבחרת התקיימו לסירוגין בסרייבו ובבילינו פולה, אך החל משנת 2013 האצטדיון מארח את משחקיה הביתיים של נבחרת בוסניה.
ויליאם פיכטנר

| --- | --- |

פיכנטר, 2011
 לידה:  27 בנובמבר 1956 (בן 68) ניו יורק, ארצות הברית
 שם לידה:  William Edward Fichtner 
 מדינה:  ארצות הברית 
 תקופת הפעילות:  מ-1987 
 מקום לימודים:  האקדמיה האמריקאית לאמנויות הדרמה  Farmingdale State College  State University of New York at Brockport  Maryvale High School 
 פרופיל ב-IMDb
 
ויליאם פיכטנר (באנגלית: William Fichtner; נולד ב-27 בנובמבר 1956) הוא שחקן טלוויזיה וקולנוע אמריקאי הידוע מגילום דמותו של אדם בקומדיית המצבים האמריקאית "ממי", ומגילום דמותו של הסוכן אלכסנדר מהון בסדרת הדרמה האמריקאית ״נמלטים״.
ביוגרפיה

פיכטנר נולד וגדל בניו יורק. אחותו היא קולונלית בחיל האוויר של ארצות הברית ואחיינו הוא חבר הלהקה "Sleepaway". ב-1978, הוא החל ללמוד משחק ב"אקדמיה האמריקאית לאמנויות הדרמה" בניו יורק.
תפקידו הראשון של פיכטנר היה בסדרת הטלוויזיה "As the World Turns". הוא שיחק בתפקידים מינוריים בסרטים: "קונטקט", "משחק מכור", "התרסקות", "האביר האפל", "בלאק הוק דאון" ו"ארמגדון". על משחקו ב"התרסקות" הוא קיבל את הפרס על השחקן הטוב ביותר. בנוסף השתתף בתפקיד קטן בסרט "פרל הארבור".
מ-2005 עד 2006 הוא שיחק בסדרה "פלישה" עד שבוטלה. לאחר מכן הוא החל לשחק בסדרה "נמלטים" מהעונה השנייה. הוא שיחק בתפקיד אורח בסדרה "הבית הלבן".
בשנת 2011, גילם פיכטנר את "סנדמן" (Master Sergeant Sandman), ב-Call of Duty: Modern Warfare 3.
בשנת 2013 הוא גילם את בוטץ' קוונדיש, פסיכופת קניבל שהרג את אחיו של ג'ון ריד בסרט "הפרש הבודד".
בשנת 2014 הוא גילם את דמות הנבל המשני, אריק סאקס יריבם החדש של צבי הנינג'ה בסרט "צבי הנינג'ה".
בשנת 2015 שיחק במספר פרקים בעונה השנייה של סדרת הדרמה "אימפריה" ברשת פוקס בתפקיד ג'יימסון האנטרופ.
בספטמבר 2024, פורסם כי פיכטנר לוהק לסדרה של AMC על קבוצת הטלמסקה (אנ'), שמופיעה ביצירות של הסופרת אן רייס. פיכטנר יגלם את הדמות ג'ספר, ויככב לצד ניקולס דנטון שהוכרז קודם לכן כדמות הראשית בסדרה.
פילמוגרפיה

| שנה | שם הסרט | תפקיד | הערות |
| --- | --- | --- | --- |
| 1987 | כשהעולם הסתובב | ג'וש סניידר |  |
| 1989 | משמר המפרץ | הוורד גנזה |  |
| 1992 | מלקולם אקס | שוטר בתחנת הארלם |  |
| 1994 | Grace Under Fire | ריאן |  |
| 1995 | וירטואוז | וולס |  |
| 1995 | Reckless | אביה של רייצ'ל |  |
| 1995 | ימים משונים | דווין אנג'למן |  |
| 1995 | היט | רוג'ר ואן זאנט |  |
| 1995 | High Lonesome | שריף |  |
| 1995 | Underneath | טומי דונדי |  |
| 1996 | Albino Alligator | לוו |  |
| 1997 | Contact | קנט |  |
| 1997 | Switchback | ראש ג'ק מקגייניס |  |
| 1998 | ארמגדון | קולונל ויליאם שרפ |  |
| 1999 | Go | בורק |  |
| 1999 | The Settlement | ג'רי |  |
| 2000 | הסערה המושלמת | דייוויד סאליבן |  |
| 2000 | מי הטביע את מונה? | פיל דירלי |  |
| 2000 | Passion of Mind | אהרון |  |
| 2000 | Endsville | הנסיך ויקטור |  |
| 2001 | פרל הארבור | האבא של דני |  |
| 2001 | בלאק הוק דאון | רס"ל ג'ף סנדרסון |  |
| 2001 | מה כבר יכול להיות? | בלש אלקס טרדיו |  |
| 2002 | התסמונת המיאלודיספלסטית | ברוס קלרמן | סדרת טלוויזיה |
| 2002 | ג'ולי עד קצה העולם | הנדי |  |
| 2002 | Grand Theft Auto: Vice City | קן רוזנברג |  |
| 2002 | שיווי משקל | ג'רגן |  |
| 2004 | התרסקות | פלאנאגן |  |
| 2004 | הבית הלבן | השופט כריסטופר מולראדי | סדרת טלוויזיה |
| 2004 | Grand Theft Auto: San Andreas | קן רוזנברג |  |
| 2005 | חובבנים עד הסוף | אוטיס |  |
| 2005 | פלישה | טום אנדרלאי |  |
| 2005 | תשע נשמות | אנדרו |  |
| 2005 | שכונה בהפרעה | דר' ביל סטייפל |  |
| 2005 | אימפריות נופלות | ג'ימי מינטי |  |
| 2005 | משחק מכור | קפטין קנוור |  |
| 2005 | מר וגברת סמית' | ד"ר וקסלר (יועץ נישואים) | קול בלבד |
| 2006 | Ultraviolet | גרת' |  |
| 2006 | נמלטים (עונה שנייה) | אלכסנדר מהון | סוכן FBI מיוחד |
| 2006 | עד השלג הראשון | אד |  |
| 2007 | מחליקים אותה | דרן מקאלורי |  |
| 2007 | נמלטים (עונה שלישית) | אלכסנדר מהון | כלוא בכלא סונה |
| 2008 | האביר האפל | מנהל הבנק של גות'אם |  |
| 2008 | טורוק | לוגן |  |
| 2008 | נמלטים | אלכסנדר מהון | חבר "סילה" בעונה 4 |
| 2009 | מרדף עצבני | רואה החשבון |  |
| 2010 | דייט לילי | פרנק קרשו |  |
| 2012 | אריות הים 6: הפשיטה על אוסמה בן לאדן | מר גאדרי | סרט טלוויזיה של נשיונל ג'יאוגרפיק |
| 2013 | הפרש הבודד | בוטש קאוונדיש | נבל משני בסרט |
| 2014 | צבי הנינג'ה | אריק סאקס | נבל משני בסרט |
| 2014 | המסע | וסטר בלקנאפ |  |
| 2016–2021 | ממי | אדם | 85 פרקים |
| 2016 | היום השלישי: התחדשות | גנרל אדמס |  |
| 2016 | צבי הנינג'ה: יוצאים מהצללים | אריק סאקס |  |
| 2017 | לילות קיץ חמים | שאפ |  |
| 2018 | 12 לוחמים (אנ') | קולונל ג'ון מלהולנד |  |
| 2018 | השכן | מייק פרנטיס |  |
| 2018 | כל אנשי השטן | מייק ברנן |  |
| 2018 | חמוש | ריצ'רד |  |
| 2018 | הגנגסטר המקורי | דנוורס |  |
| 2019 | למצוא את סטיב מקווין | אנזו רוטלה |  |
| 2019 | Cold Brook | טד מרקהאם |  |
| 2020 | תאגיד (אנ') | בראט | פרק: "Fuck You Money" |
| 2021 | עוגת יום הולדת | דוד ריקרדו |  |
| 2021 | המרחק ביניהם | דוני רומסון |  |
| 2022 | ג'ו אקזוטיק נגד קרול | ריק קירקהם | מיני-סדרה |
| 2023 | The Company You Keep | ליאו ניקולטי | תפקיד ראשי; 10 פרקים |
| 2023 | המהפנט | דלריין |  |
| TBA | St. Sebastian | יורגנס |  |
הערות שוליים

↑  Joe Otterson, Anne Rice’s ‘Talamasca’ Series at AMC Adds William Fichtner to Cast (EXCLUSIVE), Variety, ‏17 September 2024
| --- | --- |
בקרת זהויות :  NLI: 987007428851105171  PLWABN: 9810584716805606  BnF: cb14177206n (data)  GND: 142303291  ISNI: 0000 0000 8161 1372  LCCN: n97057249  NKC: xx0053999  NTA: 370791851  SUDOC: 086232290  VIAF: 85648564   WorldCat (עם VIAF): 85648564
אליס, נסיכת הממלכה המאוחדת

אליס, נסיכת הממלכה המאוחדת (Princess Alice of the United Kingdom, ‏25 באפריל 1843 - 14 בדצמבר 1878) הייתה בתה השלישית של המלכה ויקטוריה והנסיך אלברט. בשנת 1862 היא נישאה לנסיך הגרמני לודוויג, יורש העצר לדוכסות הגדולה של הסן, ובשנת 1877, עם עלייתו לשלטון, היא הפכה לאליס, הדוכסית הגדולה של הסן.
הנסיכה אליס, בעצמה חברה בבית המלוכה הבריטי, הייתה אם-סבתו של פיליפ, דוכס אדינבורו, בעלה של אליזבת השנייה, מלכת הממלכה המאוחדת.
נעוריה

הנסיכה אליס מוד מרי נולדה ב-25 באפריל 1843 בארמון בקינגהאם שבלונדון כילדה השלישית והבת השנייה של ויקטוריה, מלכת הממלכה המאוחדת ובעלה אלברט, נסיך סקסה-קובורג-גותה. היא למדה יחד עם אחותה הגדולה, ויקטוריה, והייתה קשורה במיוחד לאחיה הגדול, אלברט אדוארד, נסיך ויילס. לאחר נישואיה של ויקטוריה לפרידריך השלישי, קיסר גרמניה, המלכה ויקטוריה הסתמכה על אליס לתמיכה ועזרה. בשנת 1861 הנסיכה אליס, שהייתה אז בת 18, טיפלה באביה כאשר חלה במחלת הטיפוס עד מותו.
נישואים וילדים

ב-1 ביולי 1862 אליס נישאה ללודוויג, נסיך הסן, נכדו של לודוויג השני ונינו של פרידריך וילהלם השני, מלך פרוסיה. החתונה נערכה בבית אוסבורן שבאי וייט ולאחר מכן הנסיכה אליס עברה לגור יחד עם בעלה בעיר דרמשטאדט שבהסן. לזוג נולדו שבעה ילדים:
ויקטוריה (1863–1950), נישאה ללודוויג פון באטנברג, ששינה את שם משפחתו למאונטבאטן - נסיך גרמני שגר בבריטניה מגיל צעיר והגיע לתפקיד ראש הצי הבריטי. ויקטוריה הייתה אמה של לואיז, מלכת שוודיה וסבתו של פיליפ, דוכס אדינבורו.
אליזבת (1864–1918), נישאה לנסיך הגדול סרגיי אלכסנדרוביץ', בנו של אלכסנדר השני, קיסר רוסיה. נרצחה על ידי מהפכנים בולשביקים יחד עם חברים נוספים של בית רומנוב.
אירן (1866–1953), נישאה לבן דודה היינריך, נסיך פרוסיה, בנו של פרידריך השלישי, קיסר גרמניה.
ארנסט לודוויג (1868–1937) ירש את אביו כדוכס הגדול של הסה. נישא לוויקטוריה מליטה, נסיכת סקסה-קובורג-גותה, גם היא נכדה של המלכה ויקטוריה.
פרידריך (1870–1873), היה חולה במחלה ההמופיליה ונפטר מדימום פנימי בגיל שנתיים וחצי.
אלכסנדרה (1872–1918), נישאה לניקולאי השני, קיסר רוסיה והייתה לצארינה האחרונה של רוסיה. נרצחה יחד עם משפחתה על ידי מהפכנים.
מארי (1874–1878), מתה ממחלת הדיפטריה בגיל שלוש וחצי.
אליס, כמו אמה ויקטוריה, הייתה נשאית של הגן הגורם למחלת ההמופיליה, אותו הורישה לרבים מצאצאיה.
חייה המאוחרים

הנסיכה אליס דאגה מאוד בנוגע לתנאי הסיעוד לחיילים פצועים במהלך מלחמת שבעת השבועות בשנת 1866, ולכן הקימה את ה"אליס-פראוונבריין" (Alice-Frauenverein, איחוד הנשים) שנועד להכשיר אחיות וסייעים. בשנת 1877 הנסיך לודוויג ירש את אביו כדוכס הגדול של הסן והנסיכה אליס הפכה לדוכסית גדולה. אולם מספר חודשים בלבד לאחר עלייתם של בני הזוג לכס המלוכה חלו כל בני המשפחה, חוץ מהנסיכה אליזבת, במחלת הדיפטריה, והנסיכה מארי, בת הזקונים של המשפחה, נפטרה בגיל שלוש וחצי בלבד. אליס, שטיפלה בכל בני משפחתה החולים, הסתירה את דבר מותה של מארי משאר הילדים החולים במשך חודש כמעט. כשהילדים גילו לבסוף היא ניחמה ונישקה אותם, למרות החשש להדבקות. הדוכסית הגדולה חלתה לבסוף ב-7 בדצמבר ומתה שבוע בלבד לאחר מכן, ב-14 בדצמבר 1878, בדיוק ביום מותו של אביה אלברט. אליס ומארי נקברו זו לצד זו במוזוליאום של משפחת הדוכסים של הסן בדרמשטאדט, ומעל קברן הונח פסל המתאר את אליס מחזיקה בידיה את מארי.
הדוויג קליין

| --- | --- |
אין תמונה חופשית
 לידה:  19 בפברואר 1911 אנטוורפן, בלגיה 
 פטירה:  11 ביולי 1942 (בגיל 31) אושוויץ, גרמניה הנאצית 
 מדינה:  הרייך הגרמני 
 מקום מגורים:  המבורג 
 השכלה:  אוניברסיטת המבורג 
 
אבן הנגף לזכר הדוויג קליין מול אוניברסיטת המבורג
הדוויג קליין (בגרמנית: Hedwig Klein‏; 19 בפברואר 1911 או 12 בספטמבר 1911 באנטוורפן – לאחר 11 ביולי 1942 באושוויץ) הייתה חוקרת אסלאם יהודיה גרמנית.
אחרית דבר

גם לאחר שהדוויג קליין גורשה, שאדה המשיך לדאוג לה. באוקטובר 1942 הוא ביקש מאדולף גרוהמן (גר'), עמית מלייטמריץ (אנ'), לברר את מקום הימצאה של הצעירה ולהעסיקה. גרוהמן, חבר המפלגה הנאצית, סירב לסייע לה. הוא גם לא מאמין, כך כתב, "כי העסקה נוספת של הנ"ל [קליין] אפשרית, מטעמי יוקרה", וזאת על גלויה עם הכיתוב "הייל היטלר". לאחר 1945 המשיכו שאדה וראתיינס לנסות לברר מה עלה בגורלה של הדוויג קליין. בסוף 1945 הודיע ראתיינס לשכנו לשעבר, התאולוג וחוקר היהדות ואלטר וינדפור (גר'): "ניתן להניח בוודאות של 100% שמדובר בטרנספורט הראשון שנשלח ישירות לאושוויץ [שבו גורשה הדוויג קליין]. היא נכנסה אם כך ישר לתנור הגז. [...] אם רק אחשוב על זה אבכה, ואמשיך בהתקפי שנאה נגד הנאצים".
שאדה התלונן במכתב לאחד מאנשי צוות המילון של ור כי הוא "דיבר הרבה ולעיתים קרובות" עם הדוויג קליין, כדי שתשלים סוף סוף את עבודת המחקר שלה ותנטוש בזמן המתאים את גרמניה. במכתבים המעטים של קליין ששרדו, היא משלבת תמיד את נושא ההגירה עם שאלת הפעילות האקדמית בדיסציפלינה המחקרית שלה, וזו הסיבה שהיא לא רצתה להגר לארצות הברית. על פי הערכתו של פריימרק, בגלל "דרך החיים המוגנת" שלה, היא כנראה לא הייתה יכולה לדמיין את "היקף וממדי הברבריות" ואת האיום הקיומי שאליו היא נקלעה.
כדי להסיר מעצמו את האשמה, כאשר סולק ממשרתו בתהליך הדה-נאציפיקציה לאחר 1945, הצהיר הנס ור שהוא ניסה להציל מהגירוש את "גב' ד"ר קליין מההמבורג" בכך שביקש ממנה לבצע עבורו "עבודה חשובה למלחמה" (המילון). הספר ראה אור לראשונה בשנת 1952; בראש ההקדמה הודה ור ל"גב' ד"ר קליין" על שיתוף הפעולה שלה, אך לא הזכיר את גורלה. המהדורה החמישית של המילון הופיעה בשנת 2011, וגם במהדורה זו אין התייחסות להירצחה של קליין.
"במעשה זיכרון שהיה יוצא דופן בתקופתו" הציב בית המשפט המחוזי בהמבורג את קרל ראתיינס בקיץ 1947 כבא כוחה של הדוויג קליין בהיעדרה. הוא הדפיס 56 עותקים מעבודת הדוקטורט שלה, וב-15 באוגוסט 1947 הוכרזה הודוויג קליין רשמית כ"דוקטור לפילוסופיה". ב-1951 היא הוכרזה רשמית כמתה, בעקבות פעולתו של ראתיינס.
ב -22 באפריל 2010 הונחו אבני נגף לפני הבניין הראשי של אוניברסיטת המבורג לזכרה של הדוויג קליין ושל מדענים יהודים אחרים שנרצחו.